Bableves - Anya főztje
by Wise Lady on 4/23/2009 in leves
300 g gyöngybab
1 ujjnyi hosszú sárgarépa ugyanennyi petrezselyemgyökér
1 szeletke zeller
szelet paradicsom és zöldpaprika
valami füstölt: sonka, kolbász, szalonnabőrke vagy sonkalé
A babot nem muszáj beáztatni, egy kicsit továbbfő. Felteszem vízben vagy sonkalében a megmosott babot, a fokhagymát, vöröshagymát, zellert és babérlevelet is beleteszem. Ha van, akkor a füstölt sonkadarabot is. Együtt főzöm. Egy óra múltán hozzáadom a répát, gyökeret, paradicsomot, paprikát is. Ekkor megsózom. Ha már majdnem egészen puha a bab, akkor berántom. Az olajon megfuttatom a lisztet, lehúzom a tűzről és a pirospaprikát is belekeverem. Hídeg vízzel felengedem és a levesbe öntöm. Ezzel is jól összeforralom. Közben csipetkét készítek és azt is a levesbe csipkedem (vagy csigatésztával befőzöm). Tejföllel vagy anélkül ehető.
Szerző: Wise Lady dátum: 4/23/2009